PSG și Lyon își dispută finala Cupei Franței din sezonul 2023 – 2024. Kylian Mbappe va juca ultimul său meci pentru formația din Paris, formație pentru care a evoluat nu mai puțin de 6 ani.
Cu doar câteva ore înaintea finalei dintre PSG şi Olympiqie Lyon, partidă ce a fost considerată ca fiind una cu un risc ridicat de pericole, a avut loc un incident între fanii celor două echipe.
Conform presei din Franța, în zona stației de taxare de la Fresnes, fanii celor două echipe au coborât din mijloacele de transport și au provocat un scandal de zile mari. Aceștia s-au luat la bătaie și au incendiat mai multe autobuze.
„Două autocare de la Lyon au ajuns într-o zonă destinată parizienilor, unde erau așteptate 18 autocare. Potrivit prefecturii din Pas-de-Calais, aproximativ 100 de persoane au fost implicate”, a declarat presa franceză.
Președintele Franței, Emmanuel Macron, a vorbit și el despre cele întâmplate înaintea finalei: „Acestea sunt evenimente sportive unde, înainte de toate, trebuie să existe bucurie şi sport. Condamn toate violenţele în termenii cei mai fermi posibil.
Sper ca lucrurile să se desfăşoare cât mai normal posibil în această seară”, a declarat președintele Franței, Emmanuel Macron, confirmând că va merge la stadion pentru a vedea finala dintre PSG și Lyon.
Ajuns pe Parc des Princes în vara anului 2017, Mbappe va părăsi PSG la finalul meciului cu Lyon. Starul francez are șansa de a-și lua rămas bun de la formația din Paris cum nu se poate mai frumos, cu o victorie în finala Cupei Franței chiar în fața marilor rivali.
Antrenorul celor de la PSG, Luis Enrique, a confirmat faptul că fotbalistul francez va fi titular în finala cupei Franței, cupă pe care Mbappe a câștigat-o de 3 ori în carieră.
Pentru PSG, atacantul francez a reușit să înscrie nu mai puțin de 256 de goluri și câștigat nu mai puțin de 6 titluri de campion, 3 cupe ale Franței, iar în sezonul 2018 – 2019, acesta a reușit „cvadrupla” cu echipa din Franța.
În perioada 2017 – 2024, Mbappe a fost decisiv și pentru „Les Blues”. Cu echipa națională a Franței, fotbalistul a reușit să câștige Campionatul Mondial în 2018, Liga Națiunilor în 2021 și a mai reușit să ajungă și în finala Campionatului Mondial din 2022, finală în care a marcat un hattrick împotriva Argentinei lui Messi.